CELEX: 32001R2559
Language: el
Date: 2001-12-17 00:00:00
Title: Κανονισμός (ΕΚ) αριθ. 2559/2001 του Συμβουλίου, της 17ης Δεκεμβρίου 2001, για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

Avis juridique important

|

32001R2559

Κανονισμός (ΕΚ) αριθ. 2559/2001 του Συμβουλίου, της 17ης Δεκεμβρίου 2001, για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα  

Επίσημη Εφημερίδα αριθ. L 344 της 28/12/2001 σ. 0005 - 0012

Κανονισμός (ΕΚ) αριθ. 2559/2001 του Συμβουλίουτης 17ης Δεκεμβρίου 2001για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής,Εκτιμώντας τα ακόλουθα:(1) Με τον κανονισμό (ΕΚ) αριθ. 2505/96(1), το Συμβούλιο προέβη στο άνοιγμα κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα. Κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους κατά το δυνατόν όρους. Ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις με μειωμένο ή μηδενικό δασμό για τις αναγκαίες ποσότητες, να αυξηθούν οι ποσότητες και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς να διαταραχθεί η ισορροπία των αγορών των εν λόγω προϊόντων.(2) Θα πρέπει να διαγραφούν από τον πίνακα του παραρτήματος Ι ορισμένα προϊόντα που αναφέρονται στον εν λόγω κανονισμό, για τα οποία δεν είναι πλέον προς το συμφέρον της Κοινότητας να διατηρηθεί κοινοτική δασμολογική ποσόστωση.(3) Λόγω του μεγάλου αριθμού τροποποιήσεων με ισχύ από 1ης Ιανουαρίου 2002 και για να διασαφηνιστεί η κατάσταση για τον χρήστη, ο πίνακας του παραρτήματος Ι του εν λόγω κανονισμού θα πρέπει να αντικατασταθεί από τον πίνακα του παραρτήματος του παρόντος κανονισμού.(4) Λόγω της οικονομικής σημασίας του παρόντος κανονισμού, θα πρέπει να γίνει επίκληση λόγων επείγουσας ανάγκης, όπως προβλέπεται στο σημείο Ι.3 του πρωτοκόλλου που έχει προσαρτηθεί στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων, σχετικά. με το ρόλο των εθνικών κοινοβουλίων στην Ευρωπαϊκή Ένωση.(5) Κατά συνέπεια, ο κανονισμός (ΕΚ) αριθ. 2505/96 θα πρέπει να τροποποιηθεί,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο πίνακας του παραρτήματος Ι του κανονισμού (ΕΚ) αριθ. 2505/96 αντικαθίσταται από τον πίνακα του παραρτήματος του παρόντος κανονισμού.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 2002.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Δεκεμβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) ΕΕ L 345 της 31.12.1996, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 1142/2001 (ΕΕ L 155 της 12.06.2001, σ. 1).ΠΑΡΑΡΤΗΜΑ"ΠΑΡΑΡΤΗΜΑ I&gt;ΘΕΣΗ ΠΙΝΑΚΑ&gt;"